**OBVESTILO UPORABNIKOM PO ČLENU 14 SPLOŠNE UREDBE O VARSTVU PODATKOV (angl. GDPR) GLEDE OBDELAVE OSEBNIH PODATKOV**

**eDolg (državni nivo)**

**Upravljavec zbirke osebnih podatkov**

Ministrstvo za finance, Župančičeva ulica 3, 1000 Ljubljana, 01 369 6300, gp.mf@gov.si

**Kontakti pooblaščene osebe za varstvo osebnih podatkov (ang. DPO)**

Pooblaščena oseba: 01 369 6342, gp.mf@gov.si

**Namen obdelave osebnih podatkov**

Omogočiti uporabnikom (osebam, ki so pooblaščene s strani odgovorne osebe pravne osebe javnega sektorja) dostop in urejanje podatkov o zadolženosti pravnih oseb javnega sektorja v aplikaciji eDolg.

**Pravna podla****ga za obdelavo osebnih podatkov**

* 87. člen Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18), Uredba o pogojih in postopkih zadolževanja pravnih oseb iz 87. člena Zakona o javnih financah (Uradni list RS, št. 112/09), Pravilnik o pošiljanju podatkov o stanju in spremembah pravnih oseb javnega sektorja in občin (Uradni list RS, št. 3/2013).
* Strinjanje uporabnika s Splošnimi pogoji uporabe aplikacije eDolg (državni nivo). Strinjanje s Splošnimi pogoji je del obrazca ePrijava, s katerim se uporabnik prijavi kot uporabnik aplikacije eDolg (državni nivo).

**Vrste zadevnih osebnih podatkov**

Ime in priimek posameznika, ki je pooblaščen s strani odgovorne osebe pravne osebe javnega sektorja, službena telefonska številka in službeni elektronski naslov

**Uporabniki ali kategorije uporabnikov osebnih podatkov, če obstajajo**

/

**Informacije o prenosih osebnih podatkov v tretjo državo ali mednarodno organizacijo**

/

**Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja**

Trajno (oziroma do morebitne ukinitve aplikacije eDolg državni nivo ali poročanja o zadolževanju na način, kot ga določata Uredba o pogojih in postopkih zadolževanja pravnih oseb iz 87. člena Zakona o javnih financah in Pravilnik o pošiljanju podatkov o stanju in spremembah zadolžitve pravnih oseb javnega sektorja in občin).

**Obrazložitev zakonitih interesov**

/

**Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov**

Posameznik lahko zahteva dostop do osebnih podatkov, njihov popravek in omejitev ter druge pravice, ki se nanašajo nanj, in ko so za to izpolnjeni pogoji skladno z določbami Splošne uredbe o varstvu podatkov.

**Informacija o pravici do preklica privolitve, kadar obdelava temelji na privolitvi**

Privolitev lahko kadar koli prekličete, ne da bi to vplivalo na zakonitost obdelave podatkov, ki se je na podlagi privolitve izvajala do njenega preklica.

**Informacija o pravici do vložitve pritožbe pri nadzornem organu**

Pritožbo lahko podate Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si telefon: 012309730, spletna stran: [www.ip-rs.si](http://www.ip-rs.si/)).

**Informacije o viru osebnih podatkov in ali izvirajo iz javno dostopnih virov**

Pravne osebe iz 87. člena Zakona o javnih financah, katere odgovorna oseba pooblasti fizično osebo (običajno svojega zaposlenega) za poročanje o zadolženosti pravne osebe preko spletne aplikacije eDolg (državni nivo).

**Informacije o obstoju avtomatiziranega sprejemanja odločitev, vključno z oblikovanjem profilov ter vsaj v takih primerih smiselne informacije o razlogih zanj, kot tudi pomen in predvidene posledice take obdelave za posameznika, na katerega se nanašajo osebni podatki**

Ministrstvo za finance ne izvaja avtomatiziranega odločanja na podlagi profiliranja z vašimi osebnimi podatki.